ΓΡΑΠΤΗ ΕΡΩΤΗΣΗ E-3108/02

υποβολή: Cristiana Muscardini (UEN) προς την Επιτροπή

(29 Οκτωβρίου 2002)

Θέμα: Πρόκληση βλαβών στον εγκέφαλο από τη μαριχουάνα

Σύμφωνα με τη Δόκτορα Susan Greenfield, κάτοχο της έδρας της συναπτικής φαρμακολογίας στο πανεπιστήμιο της Οχφόρδης και μη πολιτικό μέλος της αγγλικής βουλής των Λόρδων, η μαριχουάνα έχει δικό τηςποδοχέα στον εγκέφαλο και εισχωρεί σε λεπτότατους νευροχημικούς μηχανισμούς στους οποίους στηρίζονται οι γνωστικές λειτουργίες, προκαλώντας ψυχική εξάρτηση. Η κυρία Greenfield συνόψισε με τον τρόπο αυτό τα αποτελέσματα πολλών ερευνών σχετικά με τις νευρολογικές συνέπειες της κάνναβης, μεταξύ των οποίων και τις μελέτες του Αμερικανικού Εθνικού Ινστιτούτου για την κατάχρηση ναρκωτικών. Από τις μελέτες αυτές προκύπτει ότι η δραστική ουσία της κάνναβης, η δέλτα 9 τετραϋδροκανναβινόλη, έχει τις ίδιες νευρολογικές συνέπειες με την κοκαΐνη, δηλαδή παράγει συγκεκριμένες εγκεφαλικές αλλοιώσεις.

Η Επιτροπή,

1. έχειπόψη τις μελέτες αυτές·

2. γνωρίζει εάνπάρχουν μελέτες που ανασκευάζουν τα προαναφερθένα συμπεράσματα·

3. με βάση τα ανωτέρω, δεν θεωρεί ότι θα πρέπει να αναλάβει κατάλληλες πρωτοβουλίες, προκειμένου να αποτρέψει τη νομιμοποίηση των ελαφρών ναρκωτικών στις χώρες μέλη και κυρίως να ενημερώσει τους πολίτες, ειδικότερα τους νέους, για τις βλάβες που μπορεί να προκαλέσει η χρήση τους·

4. είναι δυνατόν να ζητήσει την πραγματοποίηση μελέτης, ή να εξακριβώσει ανπάρχει ήδη σχετική μελέτη, ώστε να γνωρίζουμε αν τα παιδιά χρηστών ναρκωτικών ουσιών ενδέχεται να έχουν έστω και πολύ μικρές εγκεφαλικές βλάβες·

Απάντηση του κ. Byrne εξ ονόματος της Επιτροπής

(4 Δεκεμβρίου 2002)

1. Η Επιτροπή γνωρίζει τις μελέτες που αναφέρονται στη γραπτή ερώτηση.

2. Δεν είναι αρμοδιότητα της Επιτροπής να σχολιάζει συγκεκριμένες μελέτες ή την ανασκευή τους, αλλά γενικά η Επιτροπή δεν έχειπόψη της μελέτες που να ανασκευάζουν κατηγορηματικά τα συμπεράσματα αυτά.

3. Το θέμα αυτόπάγεται στην αρμοδιότητα των κρατών μελών. Η κάνναβη είναι παράνομη σε όλα τα κράτη μέλη. Υπάρχουν ωστόσο διαφορές στις πρακτικές εφαρμογής ανάμεσα στα κράτη μέλη. Η Επιτροπή, τα τελευταία έτη έχει συμβάλλει ενεργά στην ευαισθητοποίηση σχετικά με το θέμα αυτό, ιδίως των νέων. Στο πλαίσιο του προγράμματος κοινοτικής δράσης κατά της εξάρτησης από τα ναρκωτικά, η Επιτροπήποστήριξε 180 σχέδια με στόχο την πρόληψη της χρήσης ναρκωτικών γενικά με κόστος περίπου 38 εκατομμύρια ευρώ κατά την περίοδο 1996-2002. Πολλά από τα σχέδια αυτά περιλαμβάνουν την κάνναβη.

4. Ορισμένες μελέτεςποδεικνύουν ότι τα βρέφη των οποίων οι μητέρες έκαναν χρήση κάνναβης κατά την εγκυμοσύνη τους παρουσιάζουν συμπτώματα που πιθανώς ναποδεικνύουν προβλήματα στη νευρολογική τους ανάπτυξη. Εκτεταμένη έρευνα σχετικά με την επίδραση της κάνναβης διεξάγεται στα κράτη μέλη και αλλού. Η Επιτροπή δεν οφείλει να κατευθύνει ή να ελέγχει την έρευνα αυτή λεπτομερώς, αλλά με βάση την πρόσφατη εκδήλωση ενδιαφέροντος (http://www.cordis.lu/fp6/eoi-instruments), η έρευνα σχετικά με τον εθισμό προσδιορίστηκε ως κατάλληλος τομέας για χρηματοδότηση στο έκτο πρόγραμμα πλαίσιο (2002-2006). Κατόπιν της αναγκαίας δεοντολογικής και επιστημονικής αξιολόγησης από εμπειρογνώμονες, οι μελέτες σχετικά με τους πιθανούς κινδύνους που διατρέχουν τα παιδιά των χρηστών ναρκωτικών να παρουσιάσουν βλάβες θα μπορούσαν να εξεταστούν για χρηματοδότηση από το έκτο πρόγραμμα πλαίσιο.